Kemer a ra perzh skolajidi ha liseidi al Likes e kenstrivadeg Lavar ar vro a vez aozet bep bloaz gant an DDEC. An dud yaouank o deus da bleustriñ war sevenadur Breizh. Strollet int e-barzh skipailhoù tri pe bevar ha prederiañ a reont war kement a zanvez a c’hallfe bezañ evit kaout anaoudegezh vat eus o bro, pe vefe sonerezh, istor, lennegezh pe c’hoazh toponomiezh. A-bep seurt goulennoù a zo avat. Deomp dezhi : da skwer : peseurt strollad sonerezh, krouet e 2006, a son mesk-ha-mesk punk-rock ha sonerezh Breizh ? Peseurt steir a zo an hini hirañ e Breizh ? Kig-fourmaj bigouter brudet meurbet ha kavet en e voest-mir glas. Peseurt merk eo an hini-mañ ? Petra a dalvez e galleg an anv familh « Moal » pe « Le Moal » ? (Kinniget e vez meur a respont peurvuiañ hogen goulennoù simpl a zo skrivet a-wechoù e brezhoneg) Respontoù pajenn………)
Ar c’hrogad penn-diwezhañ a oa e Kastellin ar bloaz-mañ, d’ar 27 a viz mae. Pevar lisead o deus paket ar c’hwec’hvet priz. Bez’e oa e-barzh ar skipailh-se Solenn Tanguy, 1èreStg3, Gaelle Le Bourhis, TL, Pierre-Yves Le Gall, T ES3, ha Brendan Colleter 1ère S 1. Tro dezho diskouez o gouiziegezh vras sevenadur Breizh. Dreist ar skol hag ar c’hentelioù brezhoneg, Breizh a zo un dudi evito, un dra gwriziennet don en o c’halon ne lavaran ket. Soner int en ur bagad pe dañsal a reont en ur c’helc’h keltiek. Ar yezh a zo anat evit darn anezho paz ‘int bet en ur rummad divyezheg araok dont el likes.